**LA UNIÓ EUROPEA**

El 1957, amb la signatura del Tractat de Roma, es va crear la Comunitat Econòmica Europea (CEE) formada per Alemanya, França, Itàlia, Bèlgica, els Països Baixos i Luxemburg. El seu objectiu era crear una unió duanera que permetés la lliure circulació de mercaderies, persones, capitals i serveis entre els països membres. Amb el temps, la CEE es va anar ampliant i consolidant. L’Acta Única Europea de 1987 va incorporar el principi de cohesió econòmica i social per tal que fos possible un desenvolupament equilibrat de tots els membres.

**Procés de creació**

Les primeres propostes per a la creació d’un mercat comú europeu es van plasmar al Tractat de Roma, signat el 1957 per Alemanya, França, Itàlia, Bèlgica, els Països Baixos i Luxemburg.

El Tractat de Roma preveia que la prosperitat de la Comunitat Econòmica Europea (CEE) dependria d’un mercat interior únic.

Per aconseguir-ho, la CEE establí una sèrie de polítiques concretes sobre la lliure circulació de béns, serveis, persones i capitals.

La CEE també fomentà la llibertat de competència i el desenvolupament d’unes lleis comunes per les quals es governarien els Estats membres.

**La Unió Europea**

El 1992, amb el Tractat de la Unió Europea de Maastricht, l’espai de lliure circulació va començar a ser una realitat.

Aquest Tractat decidí la unió monetària, creà mecanismes de participació ciutadana a través de les eleccions al Parlament Europeu, establí nous drets per als ciutadans, etc.

Una de les iniciatives amb efectes més importants ha estat l’aprovació de la Unió Econòmica i Monetària (UEM).

**La unitat d'Europa**

Malgrat la diversitat, els països de la UE es regeixen per uns mateixos valors fonamentals: la pau, la democràcia, l’Estat de dret i el respecte dels drets humans.

Durant mig segle, la UE ha augmentat el nivell de vida dels seus ciutadans fins a nivells sense precedents. Ha creat un mercat comú sense fronteres interiors i una moneda única, l’euro.

**Objectius de la Unió Europea**

-L’impuls del progrés econòmic i social.

-L’afirmació de la identitat europea en l’àmbit internacional.

-La implantació d’una ciutadania europea.

-El desenvolupament d’un espai de llibertat, seguretat i justícia.

-El manteniment i el desenvolupament del sentit comunitari.

**La Unió Europea i l'heterogeneïtat**

Per corregir els desequilibris dintre dels països de la UE, actualment existeix una política econòmica regional.

Aquesta política econòmica es basa en el desenvolupament dels fons estructurals i els fons de cohesió, partides del pressupost europeu que es destinen a diferents fins.

**L'ampliació de la Unió Europea.**

El procés d’ampliació de la UE ha remarcat l’existència de desequilibris entre els nous i els antics membres. Avui hi ha 28 Estats.

Es tracta de països amb un grau de desenvolupament molt diferent, tant social, com polític, econòmic, etc. Per això i per poder reduir diferències, una part important dels fons comunitaris es destinaran als nous països membres.

Per arranjar l’estructura i el funcionament d’una unió d’Estats cada vegada més nombrosa s’ha desenvolupat el projecte de la Constitució Europea.

**Institucions**

El Consell Europeu, format pels caps d’Estat o de Govern dels estats membres, acompanyats dels seus ministres d’Afers Exteriors. És el màxim organisme polític de la UE i s’encarrega de definir les orientacions generals d’actuació i de desenvolupament.

El Consell de ministres, format per representants dels Estats que integren la UE. Generalment, es reuneixen els ministres d’Afers Exteriors dels països membres. Al Consell de Ministres es prenen les decisions més importants i es coordinen les actuacions dels diferents estats de la UE. Les decisions es prenen per unanimitat o per majoria.

El parlament Europeu, és elegit per sufragi universal. Cada Estat tria els seus eurodiputats, és a dir, als seus representants al Parlament Europeu. Exerceix la funció legislativa, és a dir, pot fer i reformar lleis i aprova els pressupostos de la UE. S’organitza en comissions per treballar temes concrets.

La Comissió Europea, fa la funció executiva. Garanteix el compliment de les normatives europees, proposa els textos de llei que es presenten al Parlament i al Consell de Ministres. Controla el compliment dels acords i tractats i elabora els pressupostos per al Parlament i el Consell. La Comissió està formada pel President i els Comissaris.

El Tribunal de justícia, exerceix la funció judicial. Garanteix el respecte, la interpretació i el compliment de les lleis comunitàries. Està format per un jutge de cada país membre, que es renova cada cinc anys. Aquest tribunal atén els ciutadans i institucions comunitaris ho necessiten.

El Defensor del Poble, pot ser consultat pels ciutadans dels estats membres si consideren que han estat tractats injustament per alguna institució de la Unió Europea.

Altres institucions, són el Banc Central Europeu, que gestiona l’euro i la política monetària de la UE, i el Tribunal de Comptes, que controla les despeses de la Unió.

També pertanyen a la UE el Comitè de les Regions, el Banc Europeu d’Inversions i el Consell Econòmic i Social.

**MATERIAL AUDIOVISUAL IMPRENSCINDIBLE**

Vídeos Tema 9 de 3r d’ESO del Blog.